ZAPISNIK BR. 41.

od 27.08.2024.

Sastavljen na sjednici Upravnog vijeća Ljekarni Koprivnica dana 27.08.2024.g. u prostorijama računovodstva Ljekarni Koprivnica, Florijanski trg 4.

Prisutni članovi U.V.: Dragutin Korošec, Anica Lukačić Sić, Ida Kovač Očenašek, Mirjana Smok i ravnateljica Irena Hadelan.

Opravdano odsutna: Irena Bogdanić

Predsjednik je pozdravio sve prisutne i predložio slijedeći :

 DNEVNI RED:

1. Verifikacija zapisnika br. 40 od 30.07.2024. g.
2. Donošenje Odluke o prihvaćanju Izvješća ravnateljice o poslovanju za srpanj 2024.g.
3. Podaci o izvršenju Financijskog plana 1-6/2024.g.
4. Donošenje Pravilnika o plaćama, naknadama plaća i drugim materijalnim pravima radnika Ljekarni Koprivnica
5. Izvještaj Povjerenstva za lijekove 1-6/2024.g.
6. Informacije o novim zakonskim propisima i njihov utjecaj na Ljekarne Koprivnica.
7. Razno.

Dnevni red je jednoglasno prihvaćen i prešlo se na prvu točku.

**Ad. 1.**

Predsjednik U.V. je rekao da su svi u sazivu dobili Zapisnik br. 40. i pita da li se slažu s istim. Nije bilo primjedbi na zapisnik pa su članovi U.V. jednoglasno su donijeli:

ZAKLJUČAK

Verificiran je Zapisnik br. 40 od 30.07.2024. g. (Prilog Ad.1).

**Ad. 2.**

Prelaskom na točku dva, predsjednik je dao riječ ravnateljici Ireni Hadelan, koja je prošla Izvješće o poslovanju za srpanj 2024.g. (Prilozi Ad. 2), te je usporedila poslovanje s prošlim mjesecom i rekla da je poslovanje nešto bolje u odnosu na lipanj, jedino je nabava robe manja u odnosu na prethodni mjesec jer se tad odrađivao kvartal. Plaćeno je manje dobavljačima, pa je bio i manji csc.

HZZO nam je platio duplo manje račune nego u lipnju i ostali troškovi poslovanja su bili manji. Polog i kartice su rasli, a više je i fakturirano HZZO-u za 8%.

Također je prošla i poslovanje po ljekarničkim jedinicama i spomenula da su sve ljekarne imale bolji promet osim Ljekarne Drnje koja je imala za 1% manji promet u odnosu na prošli mjesec.

Ravnateljica je usporedila podatke o prihodima za srpanj ove godine s prošlom i to sve ljekarne i bez ljekarne Đurđevac.

Usporedila je i prihode za srpanj u odnosu na lipanj, koji su rasli za 8,70% za sve ljekarne.

Kako nije bilo dodatnih pitanja nakon iznošenja ravnateljice članovi U.V. donijeli su jednoglasno:

ODLUKU

Prihvaća se Izvješće ravnateljice o poslovanju za srpanj 2024. godine (Prilog Ad.2.)

**Ad. 3.**

Prelaskom na točku tri, ravnateljica je rekla da je voditelj ekonomsko-računovodstveno-knjigovodstvenih poslova pripremio Podatke o izvršenju financijskog plana 1-6/2024.g. (Prilog Ad.3.), prepolovio je financijski plan i usporedio s realizacijom.

Nakon čega je ravnateljica prošla strukturu prihoda i objasnila stavke s većim indeksima.

Prema iznesenim podacima, predsjednik U.V. smatra da ne treba raditi Rebalans plana za 2024.g., te su prihvaćeni Podaci o izvršenju plana za 1-6/2024.g.

**Ad. 4.**

Pod točkom četiri predsjednik je komentirao da smo konačno uspjeli doći do Pravilnika o plaćama, naknadama plaća i drugim materijalnim pravima radnika Ljekarni Koprivnica.

Ravnateljica je rekla da su dvije korekcije u članku 9 stavak 8 je malo drugačije definiran u odnosu na onaj koji im je poslan u sazivu U.V., te ga je pročitala i u kratko ispričala koje su novosti u odnosu na prijašnji.

Predsjednik je zastupao stanovišta da nije dopustivo da unutar županije dvije županijske ljekarne imaju različite plaće i primanja, što je sada ujednačeno, ako bude kakvih apsurda bude se mijenjao Pravilnik.

Nakon čega su članovi U.V. jednoglasno donijeli:

ODLUKU

O prihvaćanju Pravilnika o plaćama, naknadama plaća i drugim materijalnim pravima radnika Ljekarni Koprivnica

I

Prihvaća se Pravilnik o plaćama, naknadama plaća i drugim materijalnim pravima radnika Ljekarni Koprivnica, kao što je u Prilogu Ad. 4.

II

Pravilnik o plaćama, naknadama plaća i drugim materijalnim pravima radnika Ljekarni Koprivnica, koji je objavljen na oglasnoj ploči 28.08.2024. godine i stupa na snagu 29.08.2024. godine.

**Ad. 5.**

Pod točkom 5. ravnateljica je pročitala Izvještaj Povjerenstva za lijekove 4-6/2024.g.

(Prilog Ad.5.) u kojem stoji da Ljekarne Koprivnica nisu imale promet posebno skupim lijekovima.

Članovi U.V. donijeli su jednoglasno:

ODLUKU

Prihvaća se Izvještaj Povjerenstva za lijekove 4-6/2024.g. (Prilog Ad. 5.)

**Ad. 6.**

Ravnateljica veli da s 01.09.2024.g. ide izmjena liste lijekova na teret HZZO-a, te da drugih zakonskih novosti nema .

**Ad. 7.**

Ravnateljica je rekla da nam s 01.09.2024.g. dolazi novi ljekarnik Stella Hrvojić, te da će onda ona imati više vremena i krenuti će u realizaciju nabave namještaja za ljekarnu u Đurđevcu, a prije moramo dati izraditi projekt namještaja zbog e-nabave.

Kako više nije bilo ništa pod razno, sjednica je zaključena u 16,30 sati.

Zapisničar: Predsjednik Upravnog vijeća:

Radmila Kolarek mr.sc. Dragutin Korošec, dr.med.vet.